open-index/open-wikipedia-markdown huggingface dataset:
ליאור קינן

**ליאור קינן** (נולדה ב-25 ביולי 1989) היא עיתונאית ומגישת טלוויזיה ישראלית המשמשת ככתבת הפוליטית ומגישת חדשות בחדשות 13.

## ביוגרפיה
קינן נולדה וגדלה בפרדסיה. סבה, גיורא רם-פורמן, היה תת-אלוף בצה"ל, סגן מפקד חיל האוויר ומזכ"ל הקיבוץ הארצי. שם משפחתה הוא עברות של "קלינמן".

היא בוגרת "קריית החינוך דרור" ותנועת הנוער העובד והלומד. את שירותה הצבאי עשתה קינן ביחידת דובר צה"ל. לאחר שחרורה מצה"ל בשנת 2010, החלה לעבוד בערוץ 10 - תחילה כתחקירנית ולאחר מכן, כרכזת כתבים.

ב-2013 מונתה ככתבת לענייני תחבורה בערוץ, וב-2015 מונתה ככתבת לענייני כלכלה, בנוסף לתפקידה בתחום התחבורה. קינן סיקרה את פרשת ענבל אור וחשפה את הוצאותיה האישיות של אור על חשבון כספי הלקוחות.

בחודש מאי 2018 החלה להגיש את תוכנית הבוקר "בוקר אור" בערוץ עשר, לצד אור הלר, בימי שישי וערבי חג. החל מחודש יוני 2018 ועד ינואר 2019, עת נסגר ערוץ 10, השניים הגישו את התוכנית גם בימי רביעי, לאחר עזיבתם של אורלי וגיא את תוכנית הבוקר בערוץ.

לאחר מיזוג "רשת" וערוץ עשר, שימשה קינן כמגישה-מחליפה של התוכנית "ברקוד", במקביל להמשך עבודתה בחדשות 13 ככתבת לנושאי צרכנות ותחבורה. בשנת 2020 החלה לשמש ככתבת ב. לאחר שובה מחופשת לידה באוקטובר 2024, מונתה לכתבת הפוליטית של הערוץ, תפקיד אותו מילא קודם לכן בעלה, ספי עובדיה.

בשנת 2023 החלה להגיש באופן זמני את תוכנית החדשות "שישי" לאחר עזיבתה של אילה חסון את חדשות 13.

במאי 2023, במשפט שמצא את העיתונאים אביעד גליקמן ואיילה חסון אשמים בהוצאת לשון הרע, שיבח השופט את עבודתה העיתונאית של ליאור קינן. הוא קבע שהדיווח של קינן "עולה בקנה אחד עם האמת העובדתית", ושלעבודתה עומדות הגנות אמת בפרסום ותום הלב. "היא ערכה ריאיון פרונטלי עם התובע ושלחה לו לאחר מכן שאלות בשני סבבים, ואפשרה לו לענות בכתב, לאחר קבלת ייעוץ, לרבות ייעוץ משפטי", ציין השופט דלוגין. "רק אז, כשלושה שבועות לאחר הריאיון עם התובע, בו חשפה בפניו לראשונה את המידע שברשותה, פרסמה את הכתבה." "אולי לא בכדי, לא נמצאו בכתבה שלה חריגות כלשהן ביחס לאמת בפרסום".

לקינן תואר ראשון במשפטים מאוניברסיטת תל אביב. היא נשואה לעיתונאי ספי עובדיה, הכתב הפוליטי של חדשות 13 לשעבר וכיום עיתונאי ״עובדה״ בקשת 12. השניים הורים לבת. הם מתגוררים ברמת גן.

## קישורים חיצוניים

*
*ליאור קינן, באתר החדשות 13

## הערות שוליים

קטגוריה:עיתונאיות ישראליות
קטגוריה:עיתונאים ישראלים
קטגוריה:סגל ערוץ עשר
קטגוריה:סגל חדשות 13
קטגוריה:חיילי דובר צה"ל
קטגוריה:חיילות דובר צה"ל
קטגוריה:כתבים כלכליים ישראלים
קטגוריה:פורבס 30Under30: ישראל
קטגוריה:פרדסיה: אישים
קטגוריה:בוגרות אוניברסיטת תל אביב: משפטים
קטגוריה:בוגרי אוניברסיטת תל אביב: משפטים
קטגוריה:כתבים פרלמנטריים ישראלים
קטגוריה:ישראליות שנולדו ב-1989
קטגוריה:ישראלים שנולדו ב-1989
מרלי

**מֶרְלִי** (קרוי גם מיירל וגם מרלי ובִּירְווּד) הוא רובע בעיירה ווימבורן מינסטר , בדרומה של אנגליה, ומהווה חלק ממחוז דוֹרְסֵט. את הרובע עוטף יער ומספר שמורות טבע. לאחר היווסדו של הרובע והפיכתו לאזור מגורים בשנת 1970 אוחד לתוכו הכפר השכן אוקלי.
ממוזער|האזור המיושב במרלי
במפקד תושבים שנערך בשנת 2011 מנתה אוכלוסיית מרלי 10,392 תושבים.

ערים מרכזיות השוכנות בצמוד למרלי הן פול ובורנמות'.
ממוזער|נהר הסטור ברובע מרלי

## שמורות טבע
אחת משמורות הטבע המרכזיות במרלי היא קְרִיקְמוּר ובה ניתן לצעוד או לרכוב על אופניים. השמורה עטוית עצים ושיחים והיא אזור מחייתם של בעלי חיים רבים וביניהם עטלף אירופאי קטן ממין פיפיסטרלה, עטלף ממין אוזנן חום, ציפורים רבות וביניהן הלילית המצויה ועוד יונקים רבים ובכללם שועלים וסנאים.
ממוזער|סביבה כפרית ברובע מרלי
שמורת טבע נוספת במרלי היא 'מזדרון החווה של מרלי' והיא משתרעת לאורכו של נהר סְטוּר. בשמורה אדמת מרעה ויער. ניתן לחצות את אדמת המרעה בשבילים שנקצרו לצורך מעבר וכן בין העצים.

תקופת הדגירה של הציפורים בשמורות, באופן רשמי, היא מתחילת חודש מרץ ועד לתום חודש יולי. בתקופה זו חל איסור על המבקרים להסתובב עם כלביהם כשהם חופשיים על מנת שלא לפגוע בציפורים המקננות.

## ספורט
למרלי קבוצת כדורגל לא מקצוענית בשם מועדון ספורט מרלי קובהם.

## קישורים חיצוניים

* שמורת הטבע מסדרון החווה של מרלי
* דף הבית של העיר פול
* לשכת התיירות של מחוז דורסט
* דף הבית של מחוז דורסט
* קישור למפת מרלי
* האתר הרשמי של העיירה ווימבורן מינסטר
* שוק האיכרים והפשפשים הקבוע בסופי השבוע בווימבורן מינסטר
* האתר הרשמי של הפסטיבל העממי השנתי של ווימבורן מינסטר

[קואורדינטה (נקודת ציון) מרלי](https://tools.wmflabs.org/geohack/geohack.php?pagename=Merley&params=50.78427_N_1.97016_W_region:GB_source:enwiki-osgb36(SZ022983))

## הערות שוליים

קטגוריה:דורסט: יישובים
אנדרו נוט

**אנדרו נוט** (באנגלית: **Andrew Knott**; נולד ב-22 בנובמבר 1979) הוא שחקן אנגלי. ב-1993 שיחק בתפקיד דיקון סוארבי בעיבוד לספר "סוד הגן הנעלם".

## ביוגרפיה
נוט נולד בסלפורד שבאנגליה. הופעותיו הראשונות כשחקן היו בטלוויזיה הבריטית ובתוכניות רדיו. נוט למד בסדנת התיאטרון אולדהם. תפקידו החשוב הראשון היה ב-1993 בסרט "סוד הגן הנעלם" בו גילם את דמותו של דיקון סוארבי. שנה אחר כך גילם את ג'ו גרין בסרט "הסייח השחור". בסוף שנות התשעים של המאה העשרים שיחק בתפקיד ליאם שפרד באופרת הסבון "קורוניישן סטריט".

ב-2004 הופיע נוט בתיאטרון במחזה "נערי ההיסטוריה" מאת אלן בנט. ההפקה של התיאטרון הלאומי יצאה לסיבוב הופעות ברחבי העולם, במהלכה שיחק בהופעת בכורה בתיאטראות ברודוויי. נוט גילם את אותה דמות ברדיו ה-BBC, ובעיבוד הקולנועי של המחזה שביים ניקולאס הייטנר. ב-2011 הופיע בפרק "ההמנון הלאומי" של סדרת האנתולוגיה "מראה שחורה". עוד שיחק בסדרת הטלוויזיה "Drop Dead Gorgeous", בסדרה הקומית "גאווין וסטייסי" ובסדרת הדרמה "Spooks: Code 9" בתפקיד רוב. הוא שיחק בתפקידי אורח בפרק אחד בסדרה "בננה" ובפרק בסדרה "האב בראון".

## חיים אישיים
נוט נשוי ויש לו שתי בנות.

## פילמוגרפיה
### טלוויזיה

### קולנוע

## תפקידים בתיאטרון

## תפקידים ברדיו

## משחקי וידאו (קול)

## פרסים ומועמדויות

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:שחקנים ילדים אנגלים
קטגוריה:אנגלים שנולדו ב-1979
יחסי וייטנאם–קטר

**יחסי וייטנאם–קטר** הם היחסים הדיפלומטיים שבין **[[וייטנאם|הרפובליקה הסוציאליסטית של וייטנאם]]** לבין **[[קטר (מדינה)|מדינת קטר]]**.

## סקירה כללית
לקטר יש מערכת יחסים ידידותית עם וייטנאם, כמו כל מדינות העולם הערבי. במקרה הקטרי הקשר נוצר כתוצאה מקשרים חזקים של קטר עם מספר מדינות מ-ASEAN. בעקבות הרפורמה הכלכלית שקטר עברה ב-1986, וייטנאם הפכה ליעד מרכזי חדש למשקיעים הקטריים. שלא כמו ההשקעות של איחוד האמירויות הערביות, המשקיע הערבי הגדול ביותר בווייטנאם, ההשקעות הקטריות בווייטנאם מתמקדות בחקלאות, באנרגיה, ובייצוא וייבוא סחורות ממדינה אחת לשנייה. הסחר בין שתי המדינות תואר כמשמעותי בידי השגריר הקטרי בווייטנאם.

יותר מ-10,000 אזרחי וייטנאם מתגוררים בקטר.

## ייצוג
* קטר מיוצגת בווייטנאם בדרג השגרירות באמצעות שגרירות רשמית שהיא מחזיקה בהאנוי, בירת המדינה.
* וייטנאם מיוצגת בקטר בדרג השגרירות באמצעות שגרירות רשמית שהיא מחזיקה בדוחה, בירת המדינה.

## קישורים חיצוניים
*Qatar embassy in Hanoi, Socialist Republic of Vietnam
*Embassy of the Socialist Republic of Vietnam in Qatar (בווייטנאמית)

## הערות שוליים

קטגוריה:ערכים ללא קטגוריות פיזיות - יחסי חוץ
פטרסון (סרט)

**פטרסון** (באנגלית: **Paterson**) הוא סרט דרמה משנת 2016 שנכתב ובוים על ידי ג'ים ג'ארמוש. בסרט משחקים אדם דרייבר, כנהג אוטובוס בשם פטרסון השואף להיות משורר, וגולשיפטה פרחאני, כאשתו החולמת להיות זמרת קאנטרי ולפתוח עסק לקאפקייקס.

הסרט נבחר להתחרות על פרס דקל הזהב בפסטיבל קאן 2016 וזכה בפרס דקל הכלב.

## עלילה
ממוזער|אדם דרייבר, גולשיפטה פרחאני והבמאי, ג'ים ג'ארמוש, בפסטיבל הסרטים בקאן, 2016
הסרט מציג שבוע אחד בחייו של פטרסון, נהג אוטובוס מהעיר פטרסון. כל יום מוצג באותה תבנית; פטרסון קם מוקדם בבוקר והולך לעבודה. במהלך המשמרת הוא מקשיב לשיחות הנוסעים, ובהפסקות הוא כותב שירה במחברת. כשהוא חוזר מהעבודה, הוא לוקח את מרווין, הבולדוג האנגלי של אשתו, לטיול ועוצר בפאב השכונתי לשתות בירה.

אשתו, לורה, אוהבת את שיריו ודוחקת בו זמן רב לפרסם אותם או לפחות לצלם עותקים. הוא מבטיח לה לעשות זאת בסוף השבוע, אך ערב אחד כאשר פטרסון ולורה חוזרים מבילוי, הם מגלים שמרווין קרע את המחברת לגזרים, והשירים אבדו.

למחרת יוצא פטרסון המדוכא לטיול רגלי ומתיישב במקום האהוב עליו, מול המפלים. יפני מסתורי מתיישב לידו ומתחיל בשיחה על שירה לאחר שפטרסון מבחין שהוא קורא ספר מאת המשורר האהוב עליו, ויליאם קרלוס ויליאמס שבעצמו כתב ספר שירה בשם "פטרסון". נראה שהאיש יודע שפטרסון הוא משורר למרות שזה מכחיש זאת. האיש נותן לפטרסון מתנה לפני שהוא עוזב, מחברת ריקה.

הסרט מסתיים כאשר פטרסון כותב שיר חדש במחברת שלו.

## דמויות
* **פטרסון** (אדם דרייבר)
* **לורה** (גולשיפטה פרחאני)
* **אוורט** (ויליאם ג'קסון הארפר)
* **מארי** (צ'סטון הרמון)
* **דוק** (בארי שאבקה הנלי)
* **דוני** (ריזוואן מנג'י)
* **משורר יפני** (מסטושי נגסה)
* **תלמידה** (קארה הייווארד)
* **תלמיד** (ג'ארד גילמן)
* **ראפר** (מת'וד מן)
* **משוררת צעירה** (סטרלינג ג'רינס)

## הפקה
הסרט צולם במשך 30 ימים בסתיו 2015 בעיר פטרסון במדינת ניו ג'רזי בארצות הברית וכן במקומות שונים במדינת ניו יורק.

המשורר רון פדג'ט כתב את השירים שאותם כתבה דמותו של פטרסון. את השיר "מים נופלים", שאותו כתבה הילדה בסרט, כתב ג'ארמוש. הסרט מכיל ארבעה שירים קודמים של פדג'ט ושלושה שירים שנכתבו במיוחד עבור הסרט.

## קישורים חיצוניים

* 
**ביקורות**
*
*
*
*דרור בורשטיין, אהה! (הערה על הסרט פטרסון), אתר "מתחת לשולחן", 7 בינואר 2021

## הערות שוליים

קטגוריה:סרטי אמזון
קטגוריה:סרטי 2016
קטגוריה:סרטי ג'ים ג'ארמוש
קטגוריה:סרטים שצולמו בניו ג'רזי
קטגוריה:סרטים על משוררים
פורד שלבי GR-1

**פורד Shelby GR-1** (באנגלית: **Ford Shelby GR-1**) היא מכונית קונספט בתצורת מכונית ספורט עם מאפייני מכונית על, אשר הוצגה על ידי פורד לראשונה בשנת 2004, ב"Concours d'Elegance", ובתערוכת המכוניות הבינלאומיות של צפון אמריקה, בשנת 2005 נבנה אב טיפוס בודד.

תאוצת דגם "פורד Shelby GR-1" בין 0–97 קמ"ש היא 3.9 שניות.

## תמונות

קובץ:Ford Shelby GR-1 Concept.JPG | פורד Shelby GR-1
קובץ:Shelby GR-1 at the 2005 Chicago Auto Show.jpeg | פורד Shelby GR-1
קובץ:Ford Shelby GR-1 Concept at the 2010 Toronto Auto Show (4359095323).jpg | פורד Shelby GR-1
קובץ:Ford Shelby GR-1.jpg | פורד Shelby GR-1


## ראו גם
* פורד
* מכונית קונספט
* פורד שלבי קוברה קונספט
* פורד SYNus

## קישורים חיצוניים

* 

## הערות שוליים

קטגוריה:מכוניות ספורט
קטגוריה:מכוניות קונספט
קטגוריה:מכוניות על
שלבי GR1
שלבי GR1
קטגוריה:מכוניות אמריקאיות
קטגוריה:דגמי מכוניות שהושקו ב-2004
יחסי אנדורה – סן מרינו

**יחסי אנדורה–סן מרינו** הם היחסים הדיפלומטיים הרשמיים שבין **[[אנדורה|נסיכות אנדורה]]** לבין **[[סן מרינו|הרפובליקה המרוממת של סן מרינו]]**.

## סקירה כללית
שתי המדינות הן מדינות קטנות (מיקרו-מדינות), עשירות ומפותחות באירופה ושתיהן חברות בציר לא רשמי המונה את: ליכטנשטיין, מונקו, אנדורה וסן מרינו. המדינות מרבות לשתף פעולה בענייני קבלה לאיחוד האירופי והמשך היותן חלק מהגוש האירופאי. במסגרת אותו הציר נערכה פגישה משולשת בין אנדורה, מונקו וסן מרינו ב-18 במרץ בשנת 2017 ברובע מונטה קרלו שבמונקו כדי לשוחח על ענייני האיחוד האירופי.

שלוש המדינות סיכמו על הכנות להצטרפות משותפת לאיחוד האירופי ועל תמיכה אחת בשנייה לכל אורך התהליך.

## ייצוג
* סן מרינו אינה מיוצגת באנדורה בדרג השגרירות. סן מרינו מיוצגת באנדורה בדרג הקונסולרי באמצעות קונסוליה רשמית שהיא מחזיקה באנדורה לה ולה, בירת המדינה.
* אנדורה אינה מיוצגת בסן מרינו בשום דרג, הן בדרג השגרירות והן בדרג הקונסולרי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
משה פוליאקוב

**משה (מוסטה) פוליאקוב** (1910 – 3 במרץ 1975) היה כדורגלן ומאמן כדורגל ישראלי, ממייסדי קבוצת הפועל תל אביב והקפטן הראשון של המועדון, ואחד המאמנים המעוטרים ביותר בכדורגל הישראלי.

## ביוגרפיה
פוליאקוב נולד בשנת 1910 באימפריה הרוסית למרדכי הכהן פוליאקוב, ועלה לארץ ישראל ב-1922 עם משפחתו. בהיותו בגיל 14 בלבד, ב-1924 היה ממקימי קבוצת הכדורגל התל אביבית "קבוצת אלנבי", ביחד עם אחיו, שלמה פוליאקוב. קבוצה זו איחדה כוחות עם קבוצת הפועל תל אביב ב-1927, ופוליאקוב היה הקפטן הראשון של הקבוצה המאוחדת. הוא שיחק בקבוצה בתור בלם ביחד עם אחיו, ולזכותו 42 הופעות ו-5 שערים במשחקים המתועדים. ב-1928 זכה עם הפועל תל אביב בגביע הראשון של ארץ ישראל, גביע העם.

ב-1934 פרש פוליאקוב ממשחק פעיל והחל לאמן את הפועל תל אביב. תחת הדרכתו זכתה הקבוצה בחמש אליפויות וארבעה גביעי ארץ ישראל תוך שהיא משלימה 2 דאבלים. פוליאקוב אימן את "נבחרת הפועל" במסעה לארצות הברית ב-1947, ואת "נבחרת צה"ל" בסיור בקפריסין ב-1952. בשנים לאחר מכן אימן את הפועל פתח תקווה, הפועל כפר סבא, הפועל ירושלים והפועל חולון.

במקביל לקריירת הכדורגל עבד פוליאקוב במחלקת המדידות של מע"צ החל מ-1929.

פוליאקוב נפטר ב-3 במרץ 1975 מהתקף לב בביתו שבתל אביב והותיר אחריו אישה. הובא למנוחות בבית העלמין הדרום. אחיינו, בנו של שלמה פוליאקוב היה השחקן  ישראל (פולי) פוליאקוב.

## תארים
;כשחקן הפועל תל אביב
* גביעי מדינה (1): 1928

;כמאמן הפועל תל אביב
* אליפויות (5): 1933/1934, 1934/1935, 1938, 1940, 1943/1944
* גביעי מדינה (4): 1934, 1937, 1938, 1939

## קישורים חיצוניים

* משה פוליאקוב, באתר האוהדים ויקיפועל
* מוסטה פוליאקוב למנוחות - כתבה על הלווייתו של פוליאקוב, 5 במרץ 1975
* 

קטגוריה:כדורגלנים ארץ-ישראלים
קטגוריה:בלמי כדורגל ארץ-ישראלים
קטגוריה:תל אביב-יפו: כדורגלנים
קטגוריה:כדורגלני הפועל תל אביב
קטגוריה:מאמני כדורגל ישראלים
קטגוריה:מאמני הפועל תל אביב
קטגוריה:מאמני הפועל פתח תקווה
קטגוריה:מאמני הפועל כפר סבא
קטגוריה:מאמני הפועל ירושלים
קטגוריה:מאמני הפועל חולון בכדורגל
קטגוריה:משפחת שלמה פוליאקוב
קטגוריה:אישים הקבורים בבית העלמין הדרום
קטגוריה:ישראלים שנולדו ב-1910
קטגוריה:ישראלים שנפטרו ב-1975
Dk4

**dk4** הוא ערוץ טלוויזיה דני הנמצא בבעלות Tritel. הערוץ הושק ב-1994 כערוץ טלוויזיה אינטלקטואלי. הוא זכה לתשומת לב מצד מספר פוליטיקאים, היות שהוא העביר את דיוני הפולקטינג בשידורים חיים.

בין השנים 2004–2006 לערוץ היה ערוץ אח שנקרא 4Sport אבל בגלל תחרות עזה מול אחרים הוא נסגר.

היום הערוץ משדר סרטים דניים משנות ה-30 וה-40, לצד שידורי כדורסל ותוכניות קמפינג. ל-60% מהדנים יש גישה לשידורי הערוץ.

מנהל הערוץ כיום הוא טורבן לונד, שר הבריאות לשעבר של דנמרק.

## היסטוריה
הערוץ הוקם ועלה לאוויר ב-1 בדצמבר 1994 בידי סטיג הולבל הסנר והנס יורגן יונקר ומאז הערוץ משדר 24 שעות ביממה, 7 ימים בשבוע. כיום הערוץ נמצא בבעלות Tritel.

הערוץ חתם על הסכם עם הפדרציה הדנית לכדורסל בתמורה לזכויות השידור של הליגה הדנית בכדורסל - הרבאסקט.

בסתיו 2004 dk4 השיק ערוץ אח - 4Sport ששידר תוכניות ספורט כל יום בשעות 6.00-00.00. עם זאת, בשל התחרות העזה מצד ערוצים אחרים, הערוץ לא קיבל זמן שידור ברשת הכבלים TDC (כיום YouSee) וב-1 באפריל 2006 תמו שידורי הערוץ, כאשר חלק מהתוכניות עברו לערוץ dk4.

## תוכניות
לערוץ שורה של תוכניות נישה בנושאי מוזיקה והיסטוריה. בעבר שודרו בערוץ ענפי ספורט כמו כדורסל, ספורט מוטורי ועוד. אולם כיום הערוץ משדר רק ריקודים כענף ספורט.

## ראו גם
* DR1
* DR2
* TV3
* TV3 Puls

## קישורים חיצוניים
* 

קטגוריה:ערוצי טלוויזיה דניים
הברית המשולשת (1717)

**הברית המשולשת** הייתה הסכם בין הרפובליקה ההולנדית, צרפת וממלכת בריטניה הגדולה נגד ספרד, שניסתה לשמר את הסכם אוטרכט משנת 1713. שלוש המדינות היו מודאגות מכך שספרד תהפוך למעצמת-על באירופה. כתוצאה מכך התקיימה מיליטריזציה שגרמה לאבידות אזרחיות רבות. הברית הפכה למרובעת עם הצטרפות קיסר האימפריה הרומית הקדושה, קרל השישי.

## רקע
לאחר מותם של לואי הארבעה עשר, מלך צרפת והמלכה אן, השתפרו היחסים בין צרפת לבריטניה. ג'ורג' הראשון ומקבילו הצרפתי פיליפ השני, דוכס אורליאן היו בני דודים ובפני כל אחד מהם ניצבו איומים שיכלו למוטט את שלטונו. הדוכס מאורליאן חשש שאויביו מפנים, ובמיוחד לואי אוגוסט דה בורבון, דוכס מיין ישתף פעולה עם צרפת במטרה להפיל אותו, ואילו ג'ורג' הראשון רצה לשכנע את הצרפתים לעכב את התמיכה בכל התקוממות נוספת של הג'ייקוביטים. על פי לואי דה רוברי, דוכס סנט-סימון, שהתנגד לברית, טען שגריר בריטניה בפריז ג'ון דאלרימפל, היתרון לשני המשטרים בטווח הקצר עלה על ההבדלים המסורתיים ביניהם. דה-רוברי, טען שהממלכות הבורבוניות צרפת וספרד צריכות להיות בעלות ברית תמיד, אך הדבר לא בא בחשבון בהתחשב במציאות אז.

## ראו גם
* הסכם אוטרכט

## לקריאה נוספת
* ג'ון ראסל (1826). היסטוריה של המדינות העיקריות באירופה מהשלום של אוטרכט, כרך 2. ג'ון מוריי. עמוד 102.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:אמנות והסכמים במאה ה-18
קטגוריה:הרפובליקה ההולנדית: אמנות והסכמים
קטגוריה:צרפת: אמנות והסכמים
קטגוריה:ממלכת בריטניה הגדולה: אמנות והסכמים
קטגוריה:ספרד: העת החדשה המוקדמת
פרנהייט 451 (סרט, 1966)

**פרנהייט 451** (באנגלית: **Fahrenheit 451**) הוא סרט קולנוע בריטי מסוגת מדע בדיוני דיסטופי משנת 1966 בבימויו של פרנסואה טריפו.
זה היה סרטו הראשון של טריפו בצבע והיחידי באנגלית.

התסריט נכתב על ידי פרנסואה טריפו וז'אק-לואי רישאר והוא מבוסס על רומן בשם זה מאת ריי ברדבורי משנת 1953.

הסרט היה מועמד לפרס אריה הזהב בפסטיבל הסרטים בוונציה ב-1966.

## תקציר העלילה
גאי מונטאג (אוסקר ורנר) משתייך ליחידת כבאים הנקראת "פרנהייט 451". מדי פעם הוא מוזעק בכבאית עם אנשי צוותו, אבל מטרתם היא לא לכבות שריפות אלא למצוא ספרים ולשרוף אותם. הם לא מצוידים במים אלא בלהביורים. המשטר הטוטליטרי אוסר על אחזקה וקריאת ספרים המטים את האזרחים הנאמנים מציות אחיד למשטר.

הם מוזעקים על ידי אזרחים מלשינים. ברחבי העיר פזורות תיבות אדומות המסומנות ב-451 והאזרחים מטילים לתוכן את מכתבי ההלשנה על שכניהם המחזיקים ספרים.

מונטאג מרוצה מעבודתו ואין לו שום הרהורי חרטה על כך. יש לו מדים יפים, עבודה קבועה והבוס שלו, הקפטן (סיריל קיוזאק), מרוצה ממנו ומבטיח לו קידום. הוא מגיע לעבודה ובחזרה במונורייל. אשתו לינדה (ג'ולי כריסטי) מבלה שעות רבות בבית בצפייה במסך טלוויזיה ענק בו היא מוזנת בתכנים מהשלטון באופן אינטראקטיבי.

יום אחד הוא פוגש במונורייל בחורה צעירה בשם קלריסה (ג'ולי כריסטי - בתפקיד כפול) העובדה כמורה. מתפתחת ביניהם שיחה על חשיבות הספרים והיא מנסה לשכנע אותו בחשיבותם ונוטעת ספק ראשון במוחו של מונטאג.

באחת הפעולות מגיעים מונטאג וצוותו לביתה של אספנית ספרים. בהוראת הקפטן הם עורמים את הספרים ומבקשים לשרפם אך האשה מסרבת להתפנות, מדליקה את הספרים ונשרפת אתם.

מונטאג מזועזע ומתחיל לקרא בביתו את דייוויד קופרפילד ולאחריו ספרים רבים. קלריסה מפוטרת מבית הספר בגלל דעותיה העצמאיות וכשמונטאג מגיע איתה לבית הספר בורחים ממנה התלמידים בפחד וחפציה נזרקים אליה. היא מודיעה למונטאג שהחליטה לברוח למקום "אנשי הספר".

לינדה מלשינה על בעלה שהוא מחזיק וקורא ספרים. כשהוא מגיע לעבודה הוא מופתע שהכבאית מגיעה לביתו. הקפטן והכבאים מוצאים את הספרים ומתכוננים לשריפה. הקפטן שולף ספר ממעילו של מונטאג אך זה מתנגד וכשהקפטן מאיים עליו באקדח הוא מכוון אליו להביור ושורף אותו עם הספרים.

מונטאג נמלט על נפשו כשהשלטונות מחפשים אחריו. בהגיעו למקום "אנשי הספר" הוא צופה בטלוויזיה על "לכידתו" בידי השלטונות. הוא נפגש שם עם אנשים שנמלטו מהשלטון. על כל אחד מהם לשנן תוכן של ספר אחד כדי להעבירו לדורות הבאים לאחר שהשלטון יפול ואפשר יהיה להדפיסם. הוא אחראי על סיפורי מסתורין ודמיון של אדגר אלן פו.

## ראו גם
*פרנהייט 451 (סרט, 2018)

## קישורים חיצוניים

* 
* קדימון לסרט פרנהייט 451, באתר יוטיוב

קטגוריה:סרטי 1966
קטגוריה:סרטי פרנסואה טריפו
קטגוריה:סרטים באנגלית

קטגוריה:סרטים בריטיים מבוססי ספרים
קטגוריה:סרטי מדע בדיוני
קטגוריה:סרטים דיסטופיים
קטגוריה:יצירות על צנזורה
קטגוריה:סרטי מדע בדיוני מ-1966
קטגוריה:סרטים המבוססים על רומנים אמריקאים
דפדוף (דג)

**דַּפְדּוּף** (שם מדעי: *Abudefduf*) הוא סוג של דג ממשפחת השוניתיים ובו 19 מינים. מרבית הדפדופים הם בצבע כחלחל בהיר בעלי פסים כהים בצידי גופם. שמו המדעי ושמו בעברית נגזר מערבית, שבה פירוש המילה דפדוף היא "צדדים", ושמו מתרגם ל"בעל צדדים חזקים".

דפדופים חיים בשוניות אלמוגים בימים הטרופיים, בכל האוקיינוסים על כדור הארץ. בישראל חי המין דפדוף הפסים, שחי במפרץ אילת, בשוניות המעטות שנותרו כגון חוף האלמוגים.

## מינים
הסוג מכיל 19 מינים, בהם המין דפדוף הפסים, שחי בישראל:
* *[[Abudefduf abdominalis]]*
* דפדוף בנגלי (*Abudefduf bengalensis*)
* *[[Abudefduf concolor]]*
* *[[Abudefduf conformis]]*
* *[[Abudefduf declivifrons]]*
* *[[Abudefduf hoefleri]]*
* *[[Abudefduf lorenzi]]*
* *[[Abudefduf margariteus]]*
* *[[Abudefduf natalensis]]*
* *[[Abudefduf notatus]]*
* דפדוף אטלנטי (*Abudefduf saxatilis*)
* *[[Abudefduf septemfasciatus]]*
* דפדוף שש-פסי (*Abudefduf sexfasciatus*
* דפדוף הכתם (*Abudefduf sordidus*)
* *[[Abudefduf sparoides]]*
* *[[Abudefduf taurus]]*
* *[[Abudefduf troschelii]]*
* דפדוף הפסים (*Abudefduf vaigiensis*)
* *[[Abudefduf whitleyi]]*

## קישורים חיצוניים

## הערות שוליים

קטגוריה:טקסונים שתוארו בידי פטר פורסקל
קטגוריה:שוניתיים
קטגוריה:דגים במפרץ אילת
קטגוריה:בעלי חיים שתוארו ב-1775
2018 בקולנוע

בערך זה מצוינים אירועים בולטים שהתרחשו במהלך שנת 2018 ונוגעים לעולם הקולנוע.

## אירועים

## שוברי קופות
### בעולם
להלן רשימת שוברי הקופות שיצאו ב-2018:

### ישראל
מספרי הכרטיסים נמסרו ממפיצי הסרטים.

# משפחת סופר-על 2 (500,000 כרטיסים)
# מפלצת של מלון 3: יוצאים לחופשה (430,000 כרטיסים)
# הנוקמים: מלחמת האינסוף (410,000 כרטיסים)
# סיפור אחר (320,000 כרטיסים)
# רפסודיה בוהמית (320,000 כרטיסים)
# הפנתר השחור (300,000 כרטיסים)
# משימה בלתי אפשרית: התרסקות (290,000 כרטיסים)
# דדפול 2 (280,000 כרטיסים)
# פדינגטון 2 (275,000 כרטיסים)
# חמישים גוונים של שחרור (230,000 כרטיסים)

## פרסים

### [[פרס אוסקר|פרסי אוסקר]]
* הסרט הטוב ביותר - הספר הירוק
* הבמאי הטוב יותר - אלפונסו קוארון (רומא)
* השחקן הטוב ביותר - ראמי מאלק (רפסודיה בוהמית)
* השחקנית הטובה ביותר - אוליביה קולמן (המועדפת)
* שחקן המשנה הטוב ביותר - מהרשלה עלי (הספר הירוק)
* שחקנית המשנה הטובה ביותר - רג'ינה קינג (סיפורו של רחוב ביל)
* הסרט הזר הטוב ביותר - רומא ()
* הסרט המונפש הטוב ביותר - ספיידרמן: ממד העכביש

### [[פרס גלובוס הזהב|פרסי גלובוס הזהב]]

#### דרמה
* הסרט הטוב ביותר - רפסודיה בוהמית
* השחקן הטוב ביותר - ראמי מאלק (רפסודיה בוהמית)
* השחקנית הטובה ביותר - גלן קלוז (האישה)

#### קומדיה או מחזמר
* הסרט הטוב ביותר - הספר הירוק
* השחקן הטוב ביותר - כריסטיאן בייל (סגן הנשיא)
* השחקנית הטובה ביותר - אוליביה קולמן (המועדפת)

#### קטגוריות קולנועיות נוספות
* הבמאי הטוב ביותר - אלפונסו קוארון (רומא)
* שחקן המשנה הטוב ביותר - מהרשלה עלי (הספר הירוק)
* שחקנית המשנה הטובה ביותר - רג'ינה קינג (סיפורו של רחוב ביל)
* סרט האנימציה הטוב ביותר - ספיידרמן: ממד העכביש
* הסרט הזר הטוב ביותר - רומא 
* פרס על מפעל חיים - ג'ף ברידג'ס

### [[פרס אופיר|פרסי אופיר]]
* הסרט הטוב ביותר - האופה מברלין
* הבמאי הטוב ביותר - אופיר ראול גרייצר (האופה מברלין)
* השחקן הראשי הטוב ביותר - נוה צור (פרא אציל)
* השחקנית הראשית הטובה ביותר - שרה אדלר (האופה מברלין)
* שחקן המשנה הטוב ביותר - דב גליקמן (שרוכים)
* שחקנית המשנה הטובה ביותר - שירה האס (פרא אציל)
* התסריט הטוב ביותר - אופיר ראול גרייצר (האופה מברלין)

## נפטרו
[ממוזער|120px|[ברט ריינולדס]]

## סרטים ישראליים שהוקרנו בהקרנות מסחריות

## ראו גם
* 2018 בטלוויזיה
## קישורים חיצוניים

* שנת 2018 במסד-הנתונים הקולנועיים IMDb 
* 
* 
* 
* 
* 
* 
* 
* 
* 

## הערות שוליים

*
רפאל קמחי

**רָפאל משה קָמְחִי** (במקדונית ובבולגרית: **Рафаел Моше Камхи**; 15 בדצמבר 1870, מונאסטיר, האימפריה העות'מאנית – 8 ביולי 1970, תל אביב, ישראל) היה מהפכן יהודי בן קהילת מונאסטיר, קצין בארגון המהפכני הפנים-מקדוני אשר השתתף במרד אילינדן נגד השלטון העות'מאני באזור מקדוניה ולמען סיפוחו של האזור לבולגריה.

## קורות חייו
### ראשית חייו
רפאל קמחי נולד במונאסטיר, אז בתחומי האימפריה העות'מאנית, למשה סלומון קמחי (1842–1891) בן למשפחה יהודית ספרדית. הוא למד במלדארי (תלמוד תורה) בעירו והיה רב-לשוני. קמחי חבר למספר תושבים ממוצא בולגרי ובהם דמיאן גרואב מייסד הארגון המהפכני הפנים-מקדוני, שנאבק נגד השלטון העות'מאני ולמען סיפוח האזור לבולגריה. בהמשך שימש ביתו כבית מסתור לחברי הארגון.

קמחי כיהן כקצין הקישור בין בולגריה לארגון המהפכני הפנים-מקדוני ונועד באופן תדיר עם ראשי השלטון בבולגריה ובכללם הנסיך פרדיננד הראשון. במסגרת פעילותו בארגון פעל להפיכתו לרב-לאומי וסייע לגיוס של פעילים ממוצא יווני ומקדוני, בנוסף לגרעין הפעילים הבולגרי. קמחי החל להשתתף בפעולות מחתרתיות ובאוגוסט 1901 השתתף בחטיפת המסיונרית האמריקנית אלנה מריה סטון ובת לווייתה כאשר היו בדרכן מבנסקו לבלגואבגרד. החטיפה הייתה למטרת כופר כדי לממן את הארגון והיא זכתה לכינוי:"Miss Stone Affair". בפברואר 1902 לאחר משא ומתן ממושך ותשלום כופר, שוחררו החטופות סמוך לסטרומיצה.

ב-1903 השתתף קמחי באופן פעיל במרד אילינדן נגד השלטון העות'מאני. הוא לחם בגזרות מונאסטיר, רסן, קסטוריה ובאזור אגם פרספה. כמו כן סייע לארגון בתרומות כסף וציוד. הוא אימץ את השם המחתרתי "סְקָנְדָר בֶּג" (אלכסנדר הגדול) כאות לתמיכתו בעניין המקדוני. אחיו הצעיר מֶנְטֶש (1877–1943) הבריח ללוחמי הארגון נשק, מזון ותרופות.

לאחר מלחמת הבלקן השנייה עבר קמחי לקסנתי ובהמשך, לאחר תבוסת בולגריה במלחמת העולם הראשונה והסכמי השלום המתגבשים, פעל בקרב ראשי השלטון הבולגרי למען שמירת זכויות המיעוט הבולגרי במקדוניה. לאחר חתימת חוזה ניי עבר לסלוניקי והמשיך להיות פעיל בארגונים מחתרתיים פרו-בולגריים.

### מלחמת העולם השנייה ולאחריה
באפריל 1941, במהלך מלחמת העולם השנייה, תקפה גרמניה הנאצית את ממלכת יוון והכריעה את צבאה תוך ימים אחדים. לאחר הכיבוש הגרמני נעצר רפאל קמחי ביחד עם יהודי סלוניקי. לאחר האקציה, בהתערבות בולגריה שהייתה בעלת-ברית של גרמניה, הופרד משאר העצורים. הוא הוברח לבולגריה בהוראתו של הגנרל הבולגרי קוסטה ניקולוב (בבולגרית: **Коста Николов**; 1873–1944) אשר היה בצעירותו חבר בארגון המהפכני הפנים-מקדוני והכיר אישית את קמחי מפעילותו בארגון.

משפחתו ובכלל זה אחיו מנטש גורשה למחנה ההשמדה טרבלינקה. אחיינו ז'וזף ואחיינתו רוזה שרדו את השואה. רוזה נישאה בהמשך לגנרל היהודי-יוגוסלבי בנו רוסו.
לאחר המלחמה התגורר רפאל קמחי בסופיה. בשל הברחתו לבולגריה הוא נתפש ביוון כמשתף פעולה. קמחי נשפט על ידי שלטונות יוון שלא בפניו ונידון למוות. כל רכושו הוחרם.

ב-1949 עלה רפאל קמחי לישראל. הוא התגורר עם משפחת אחיינו ז'וזף בתל אביב עד לפטירתו ב-1970.

קמחי לא עזב את גבולות ישראל עד למותו וניסה ללא הצלחה לבטל את גזר הדין ולהשיב לעצמו את רכושו ביוון.

הוא נקבר בבית העלמין הדרום.

## קישורים חיצוניים

## הערות שוליים

קמחי
קטגוריה:מהפכנים יהודים
קטגוריה:ביטולה: אישים
קטגוריה:ניצולי השואה: יוון
קטגוריה:ניצולי השואה: בולגריה
קטגוריה:ישראלים ילידי מקדוניה הצפונית
קטגוריה:עולים לאחר קום המדינה: 1948–1950
קטגוריה:אישים הקבורים בבית העלמין הדרום
קטגוריה:ישראלים שנולדו ב-1870
קטגוריה:ישראלים שנפטרו ב-1970
פרנהייט 451 (סרט, 2018)

**פרנהייט 451** (באנגלית: **Fahrenheit 451**) הוא סרט טלוויזיה מסוגת מדע בדיוני דיסטופי משנת 2018 בהפקת חטיבת הסרטים של רשת HBO, HBO Films. מבוסס על רומן בשם זה מאת ריי ברדבורי משנת 1953.

מהווה רימייק לסרט הקולנוע באותו השם משנת 1966.

## עלילת הסרט
בעתיד דיסטופי, לוחם אש צעיר בשם גאי מונטאג עובד כדי לשרוף ספרים, המהווים סכנה לקיומו של המשטר.

לאחר שהוא פוגש נערה ומנהל איתה דיון על החיים שסביבו וייעודו הוא מתחיל לפקפק בחייו ובמשטר שבו הוא חי ויוצא למרוד נגדו.

## צוות השחקנים
*מייקל בי. ג'ורדן – גאי מונטאג
*מייקל שאנון – קפטן ביטי
*סופיה בוטלה – קלאריס
*לילי סינג – רייבן
*לורה הרייר – מילי מונטאג
*מרטין דונובן – הנציב ניארי
*אנדי מק'קווין – גוסטאבו
*גרייס לין קונג – היו"ר מאו

## הפקה
במאי הסרט ראמין בהראני עבד על פיתוח הסרט כבר מתחילת יוני 2016. באפריל 2017, מייקל שאנון ומייקל בי. ג'ורדן לוהקו לתפקידים הראשיים. ביוני אותה שנה, סופיה בוטלה הצטרפה לפרויקט ואישיות היוטיוב לילי סינג, הצטרפה לתפקיד כווידאו בלוגרית, עם לורה הרייר בתפקיד מילי, אשתו של מונטאג.

הצילומים החלו ביולי 2017.

## קישורים חיצוניים
* 

* קדימון לסרט פרנהייט 451, באתר יוטיוב

## הערות שוליים

קטגוריה:סרטי 2018
קטגוריה:סרטי טלוויזיה אמריקאיים
קטגוריה:סרטים באנגלית
קטגוריה:סרטים אמריקאיים מבוססי ספרים
קטגוריה:סרטי מדע בדיוני אמריקאיים
קטגוריה:סרטים דיסטופיים
קטגוריה:שרפות ספרים
קטגוריה:יצירות על צנזורה
קטגוריה:סרטי מדע בדיוני מ-2018
קטגוריה:סרטים המבוססים על רומנים אמריקאים
קופסינון

**קֻפְסִינוּן** (שם מדעי: *Ostracion*) הוא סוג של דג ממשפחת הקופסינוניים. הדגים בסוג זה מתאפיינים במבנה גוף קובייתי, ומכאן שמם. הדגים מסוג זה חיים בשוניות אלמוגים בימים טרופיים. בישראל חיים המינים קופסינון נקוד וקופסינון סגול במפרץ אילת.

## מינים
הסוג מכיל 10 מינים:
* *[[Ostracion cornutus]]*
* קופסינון נקוד (*Ostracion cubicus*)
* קופסינון סגול (*Ostracion cyanurus*)
* *[[Ostracion immaculatus]]*
* *[[Ostracion meleagris]]*
* *[[Ostracion nasus]]*
* *[[Ostracion rhinorhynchos]]*
* *[[Ostracion solorensis]]*
* *[[Ostracion trachys]]*
* *[[Ostracion whitleyi]]*

## קישורים חיצוניים

* 

## הערות שוליים

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:קופסינוניים
יחסי החוץ של טנזניה

**יחסי החוץ של טנזניה** הם יחסי החוץ של **[[הרפובליקה המאוחדת של טנזניה]]**.

הנשיא של הראשון טנזניה, ג'וליוס נייררה, היה גם ממייסדי ארגון המדינות הבלתי-מזדהות. במהלך המלחמה הקרה טנזניה שיחקה תפקיד חשוב בארגונים אזוריים ובינלאומיים, כמו המדינות הבלתי-מזדהות, ארגון מדינות החזית, G77, ארגון אחדות אפריקה (OAU) (כעת האיחוד האפריקאי). כאחד מהמדינאים האפריקאים המשפיעים ביותר, נייררה היה פעיל בחלק רב מארגונים אלו, וכיהן כיו"ר ארגון אחדות אפריקה (1984–1985) ויו"ר שש מדינות בארגון מדינות החזית שפעלו לביטול האפרטהייד בדרום אפריקה. נייררה היה גם מעורב במשא ומתן לשלום בבורונדי עד מותו ב-14 באוקטובר 1999.

טנזניה היא בעלת יחסים טובים עם המדינות השכנות לה והיא שותפה פעילה במאמצים לפתרון סכסוכים בדרכי שלום. טנזניה עוזרת ליזום שיחות בנושא השלום לסיום הסכסוך בבורונדי ותומכת בהסכם לוסקה בנוגע לסכסוך ברפובליקה הדמוקרטית של קונגו. במרץ 1996, טנזניה, אוגנדה וקניה חידשו את הדיון על שיתוף פעולה כלכלי ואזורי. שיחות אלה הגיעו לשיאן עם החתימה על הסכם שיתוף הפעולה המזרח אפריקאי בספטמבר 1999, אשר נועד להוביל לאינטגרציה כלכלית באמצעות פיתוח של מזרח אפריקה. טנזניה היא המדינה היחידה במזרח אפריקה אשר גם חברה בקהילה לפיתוח דרום אפריקה (SADC).

לאורך ההיסטוריה, טנזניה קלטה פליטים רבים ממדינות שכנות, כולל מוזמביק, הרפובליקה הדמוקרטית של קונגו, בורונדי ורואנדה. קליטה זו נעשתה בדרך כלל בשיתוף עם נציבות האו"ם לפליטים.

## יחסים בילטרליים

## חברות בארגונים בינלאומיים
טנזניה חברה בארגונים בינלאומיים רבים, ביניהם: האיחוד האפריקאי, חבר העמים הבריטי, הקהילייה המזרח-אפריקנית, הנציבות הכלכלית של האומות המאוחדות לאפריקה, ארגון המזון והחקלאות, G77, הסוכנות הבינלאומית לאנרגיה אטומית, הארגון הבינלאומי לתעופה אזרחית, בית הדין הפלילי הבינלאומי, הצלב האדום, הקרן הבינלאומית לפיתוח חקלאי, ארגון העבודה הבינלאומי, קרן המטבע הבינלאומית, ארגון הימאות הבינלאומי, אינמרסט, אינטרפול, הוועד האולימפי הבינלאומי, ארגון ההגירה הבינלאומי, ארגון התקינה הבינלאומי, איגוד הטלקומוניקציה הבינלאומי, המדינות הבלתי-מזדהות, ארגון אחדות אפריקה, הארגון למניעת הפצת נשק כימי, האומות המאוחדות, ועידת האו"ם לסחר ופיתוח, אונסק"ו, נציבות האו"ם לפליטים, איגוד הדואר העולמי, ארגון הבריאות העולמי, הארגון העולמי לקניין רוחני, הארגון המטאורולוגי העולמי, ארגון התיירות העולמי, ארגון הסחר העולמי ועוד.

## קישורים חיצוניים

## הערות שוליים

*
קטגוריה:טנזניה: פוליטיקה
טנזניה
קרחון פוטר

**קרחון פוטר** (באנגלית: **Potter Glacier**) הוא קרחון שאורכו 22 ק"מ הממוקם בין הר האגינס והר קמפ ברכס החברה המלכותית שבאנטארקטיקה. הקרחון זורם מערבה ממורדות ההרים אל קרחון סקלטון.
## היסטוריה
### גילוי הקרחון
הקרחון התגלה במהלך מיפוי שנערך במסגרת הסקר הגאולוגי של ארצות הברית (USGS) על ידי סוקרי הסקר מן הקרקע, וכן באמצעות תצלומי אוויר של צי ארצות הברית.
### מקור שמו של הקרחון
שמו של הקרחון ניתן לו על ידי הוועדה המייעצת לשמות אנטארקטיים בשנת 1963. הקרחון נקרא על שם לוטננט קומנדר אדגר א. פוטר (Edgar A. Potter), מצי ארצות הברית, טייס מסוק שהיה מוצב בתחנת מקמרדו ב-1960.
## ראו גם
* קרחון אליסון
* קרחון דייל

## קישורים חיצוניים
* קרחון פוטר באתר הסקר הגאולוגי של ארצות הברית

## הערות שוליים

פוטר
קטגוריה:ארצות הברית באנטארקטיקה
דורון הרמן

**דורון הרמן** (נולד ב-16 ביולי 1986) הוא עיתונאי ישראלי, מגיש את התוכנית "המצעד המשפטי" בערוץ 13. שימש כראש דסק הפלילים של חדשות 13. משנת 2021 משמש כבעלים ומנכ"ל של חברת SafeSchool Analytics.

## ביוגרפיה
דורון הרמן נולד בעיר יאשי שברומניה ועלה עם משפחתו לישראל בנובמבר 1994. הוא גדל בנצרת עילית ולמד בבית הספר התיכון "אורט משה שרת" בעיר. בעת לימודיו, שימש יו"ר מועצת התלמידים של בית הספר ויו"ר מועצת התלמידים של תיכוני רשת אורט. את שירותו בצה"ל עשה בגלי צה"ל במגוון תפקידים. בהם, כתב לענייני תחבורה, כתב לענייני צבא וביטחון ועורך-משנה ביומן הבוקר של גלי צה"ל, בהגשת מיכה פרידמן ולאחר מכן, בהגשת גולן יוכפז.

לאחר שירותו הצבאי החל לעבוד בערוץ עשר ושימש כעוזר לעורך המהדורה המרכזית. משנת 2009 ועד למיזוג רשת וערוץ עשר ב-2019 שימש הרמן כראש דסק הפלילים של חדשות 10. לאחר המיזוג המשיך לשמש כראש דסק הפלילים של חדשות 13. בין הישגיו הבולטים של הרמן נמנים חשיפת הסכם השתיקה של המועמד לנשיאות המדינה מאיר שטרית עם עוזרת הבית בחשד לביצוע הטרדה מינית; חשיפת תיעוד הברחת הטלפונים של ח"כ באסל גטאס לאסירי חמאס; חשיפת פרשת "החוקרים הפרטיים" בפרשת המפכ"ל אלשיך-נתניהו; חשיפת "הפרקליט הסודי" של נתניהו, ז'ק חן, שנאלץ להפסיק את ייעוצו לראש הממשלה לאחר חשיפת תיק 4000 וההקלטות בפרשת הרצח בבר נוער. בפברואר 2018 חשף התכתבות בווטסאפ בין שופטת המעצרים בתיק 4000, רונית פוזננסקי-כץ מבית משפט השלום בתל אביב, לבין היועץ המשפטי של רשות ניירות ערך, עו"ד ערן שחם-שביט, שהובילה להשעייתם מטיפול בתיק וכן להעמדת השופטת לדין משמעתי.

באפריל 2019 הצטרף כמגיש לתוכנית "הפליליסטים" ברדיו 103FM.

ב-9 בספטמבר 2020 הודיע על פרישתו מחדשות 13 והקים את חברת "Safe School Analytics", המפתחת פתרונות ליצירת סביבה דיגיטלית בטוחה לבני נוער.

במרץ 2021 החל להנחות את מגזין האקטואליה המשפטית "המצעד המשפטי" ברשת 13. בהמשך הוחלף על ידי דני דויטש, אך בשנת 2024 שב להנחות את התוכנית.

### יצירה דוקומנטרית

* בשנת 2012 יצר את הסרט התיעודי "הילד שירה".
* בשנת 2013 יצר עם עמיתו לערוץ מאור צור את הסרט התיעודי "הפליסיאנים ומסע הרצח בבר-נוער".

## חיים אישיים
הרמן נשוי לדנה נחום-הרמן, לשעבר מגישה וכתבת בחדשות 13, ונכון ל-2021 מנהלת המדיה של שגרירות יפן בישראל. השניים הורים לשתי בנות.

## קישורים חיצוניים

* דורון הרמן, באתר החדשות 13

## הערות שוליים

קטגוריה:עיתונאים ישראלים
קטגוריה:חיילי גלי צה"ל
קטגוריה:כתבים פליליים
קטגוריה:ערוץ עשר: שדרנים, שחקנים ומנחים
קטגוריה:סגל חדשות 13
קטגוריה:בוגרי תיכון אורט ע"ש שרת (נוף הגליל)
קטגוריה:עולים בשנות ה-1990
קטגוריה:סגל 103fm
קטגוריה:ישראלים ילידי רומניה
קטגוריה:נוף הגליל: אישים
קטגוריה:ישראלים שנולדו ב-1986
קרחון דייל

**קרחון דייל** (באנגלית: **Dale Glacier**) הוא קרחון המנקז את המדרונות המערביים של הר האגינס ברכס החברה המלכותית שבאנטארקטיקה. הקרחון זורם מערבה מהר האגינס אל קרחון סקלטון.
## היסטוריה
### גילוי הקרחון
הראשונים שהגיעו אל הקרחון היו פ. ר. ברוק (F.R. Brooke) וברנרד מ. גאן (Bernard M. Gunn), חברי הקבוצה הניו זילנדית של המשלחת הטראנס-אנטארקטית של חבר העמים הבריטי שחקרה את אנטארקטיקה בין השנים 1956-1958.
### מתן השם
שמו של הקרחון ניתן לו על ידי הוועדה המייעצת לשמות אנטארקטיים בשנת 1963, והוא נקרא על שם רוברט ל. דייל (Robert L. Dale), מצי ארצות הברית, שהיה הקצין האחראי של טייסת VX-6 בעת שהיית החורף שלה בתחנת מקמרדו ב-1960.

## ראו גם
* קרחון אליסון
* קרחון פוטר

## קישורים חיצוניים
* קרחון דייל באתר הסקר הגאולוגי של ארצות הברית

## הערות שוליים

דייל
קטגוריה:ארצות הברית באנטארקטיקה
פרדריק אוסקר וורן לומיס

**סר פרדריק אוסקר וורן לומיס **(באנגלית: **Sir Frederick Oscar Warren Loomis**) (1 בפברואר 1870 - 15 בפברואר 1937) היה חייל קנדי שלחם במלחמת העולם הראשונה.

## קורות חיים
לומיס התגייס כטוראי למיליציה הקנדית בשנת 1886, ושירת בה עד פרישתו בשנת 1919. במהלך מלחמת העולם הראשונה הוא פיקד על הגדוד ה-13 (הרויאל היילנדרס של קנדה) בחיל המשלוח הקנדי ופיקד כמייג'ור גנרל על החטיבה הקנדית השלישית בחודשים האחרונים של מלחמת העולם הראשונה.

בשל גבורתו הוענק לו אות השירות המצוין, וכן היה לעמית במסדר מיכאל הקדוש וג'ורג' הקדוש ולאביר מפקד במסדר האמבט.

## מורשתו
הר לומיס בהרי הרוקי הקנדיים נקרא על שמו.

## קישורים חיצוניים

## הערות שוליים

קטגוריה:מעוטרי אות השירות המצוין
קטגוריה:גנרלים קנדים
קטגוריה:אנשי צבא קנדים במלחמת העולם הראשונה
קטגוריה:מסדר מיכאל הקדוש וג'ורג' הקדוש: עמיתים
טגוריה:מסדר האמבט: אבירים וגבירות מפקדים
קטגוריה:קצינים בלגיון הכבוד
קטגוריה:קנדים שנולדו ב-1870
קטגוריה:קנדים שנפטרו ב-1937
קרחון אייקן

**קרחון אייקן** (באנגלית: **Aiken Glacier**) הוא קרחון הממוקם בין קרחון וון גרארד וקרחון ויילס, במורדות הצפוניים של גבעות קוקרי, בארץ ויקטוריה שבאנטארקטיקה.

## היסטוריה
### מקור השם
שמו של הקרחון ניתן לו על ידי הוועדה המייעצת לשמות אנטארקטיים, בשנת 1997. הקרחון (כמו גם נחל אייקן הסמוך) נקראים על שם ההידרולוג האמריקאי (מסוקרי הסקר הגאולוגי של ארצות הברית), ד"ר ג'ורג' ר. אייקן (George R. Aiken). נחל אייקן זורם צפונה מן הקרחון אל תוך עמק טיילור.

## קישורים חיצוניים
* קרחון אייקן באתר הסקר הגאולוגי של ארצות הברית
## הערות שוליים

אייקן
קטגוריה:ארצות הברית באנטארקטיקה
בנו רוסו

**בנו איסָאק רוּסוֹ** (בסרבו-קרואטית: **Beno Isak Ruso**, במקדונית: **Бeно Исак Русо**; 20 בינואר 1920, ביטולה, ממלכת הסרבים, הקרואטים והסלובנים – 18 ביוני 2006, סקופיה, מקדוניה) היה פרטיזן יוגוסלבי ממוצא יהודי, חבר במפלגה הקומוניסטית של יוגוסלביה וגנרל-מאיור בצבא העממי היוגוסלבי.

## קורות חייו

בנו רוסו נולד בשנת 1920 במשפחה יהודית בעיר ביטולה שבממלכת הסרבים, הקרואטים והסלובנים (כיום במקדוניה). סב המשפחה נמלט משטחי האימפריה הרוסית ככל הנראה לאחר פרעות הסופות בנגב והגיע דרך חצי האי קרים לשטחים העות'מאניים בבלקן. אביו של בנו רוסו, יצחק נולד במונסטיר ב-1887. הם זכו לכינוי לוֹס רוּסוֹס (מלאדינו: הרוסים) וכך התקבע שם משפחתם.

בנו רוסו התחנך בעירו, הצטרף לקן תנועת הנוער השומר הצעיר ובהמשך התגייס לצבא ממלכת יוגוסלביה . באפריל 1941, במהלך מלחמת העולם השנייה, תקפה גרמניה הנאצית את יוגוסלביה והכניעה את צבאה תוך ימים אחדים. רוסו נפל בשבי הגרמנים, אך הצליח להימלט ממחנה המעצר שבו הוחזק. הוא הצטרף למפלגה הקומוניסטית של יוגוסלביה.

לאחר סיפוח מקדוניה לממלכת בולגריה החל רוסו לאגור כלי נשק ותחמושת בביתו לקראת התקוממות חמושה נגד השלטון הבולגרי. הוא ארגן קבוצת לוחמים חמושים יהודים ולא-יהודים, והם מצאו מסתור בבתי בני הקהילה היהודית בביטולה. ב-1942 הצטרפו רוסו ואנשיו לכוחות הפרטיזנים של טיטו. הוא שירת במספר יחידות פרטיזנים. בהמשך מונה לקומיסר של גדוד והתקדם עד לתפקיד קומיסר של קורפוס פרטיזנים. לאחר המלחמה שירת בשורת תפקידים, וב-1960 הועלה לדרגת גנרל-מאיור. ב-1970 פרש משירותו הצבאי. כשנפטר מנהיג יוגוסלביה יוסיף ברוז טיטו ב-1980, היה רוסו אחד מנושאי ארונו במהלך הלווייתו.

## משפחתו
רוסו היה נשוי לרוזה קָמחי, אחייניתו של רפאל קמחי. רוזה קמחי כיהנה כשרת המסחר והתעשייה של מקדוניה תחת הרפובליקה הפדרלית הסוציאליסטית של יוגוסלביה. אחיו הבכור של בנו רוסו, דוד דָריוֹ רוסו (1913–1985) שירת כטייס בצבא ממלכת יוגוסלביה ונפל בשבי הגרמנים. ב-1951 עלה לישראל והשתקע בכפר סירקין. אימו וידה ואחיו הצעיר אלברט בֶּרְטוֹ רוסו (1924, ביטולה – 2021, רייקה, קרואטיה) הוגלו למחנה לעבודות כפייה בבולגריה. בעת שהייתו במחנה העבודה הבריח ברטו נשק לכוחות הפרטיזנים. לאחר המלחמה שירת כקצין בצבא יוגוסלביה, השתחרר בדרגת קולונל ובהמשך השתקע בקרואטיה.

## קישורים חיצוניים

* בנו רוסו - אוטוביוגרפיה, באתר centropa.org 
* סיפורם של בנו רוסו ורוזה קמחי, באתר centropa.org 
* ריאיון עם בנו רוסו, באתר collections.ushmm  

## הערות שוליים

קטגוריה:פרטיזנים יהודים מיוגוסלביה
קטגוריה:פרטיזנים יהודים ממקדוניה
קטגוריה:גנרלים יהודים בצבא יוגוסלביה
קטגוריה:יהודים מקדונים
קטגוריה:ביטולה: אישים
קטגוריה:יהודים בשואה: מקדוניה
קטגוריה:ניצולי השואה: מקדוניה
קטגוריה:ילידי 1920
קטגוריה:יוגוסלבים שנפטרו ב-2006
פולקסווגן אפ!

[שמאל|ממוזער|225x225px|תא הנוסעים ו[לוח מחוונים (לפני מתיחת פנים)]]
**פולקסווגן אפ!** (באנגלית: !**Volkswagen Up**) היא מכונית עירונית מקטגוריית הגודל מיני (קטגוריה A באירופה) אשר יוצרה על ידי פולקסווגן בין השנים 2011-2023 במפעל של פולקסווגן בברטיסלבה שבסלובקיה, ובברזיל. אפ! נחשפה לראשונה בספטמבר 2011 בתערוכת הרכב הבינלאומית של פרנקפורט שבגרמניה (IAA) והייצור שלה החל בדצמבר של אותה שנה. בסתיו 2013 הושקה גרסה חשמלית של המכונית הזאת, שנקראה E-up.

על אותה פלטפורמת NSF של קבוצת פולקסווגן, ותוך שימוש במכלולים כמעט זהים, יוצרו גם שתי מכוניות תאומות ל-אפ!: סיאט Mii שיוצרה בין השנים 2011-2021 וסקודה סיטיגו שיוצרה בין השנים 2011-2020. 

המכונית עוצבה על ידי קלאוס בישוף, אוליבר סטפאני ומרקו אנטוניו פאבונה ויוצרה בשתי תצורות מרכב: האצ'בק 3 דלתות והאצ'בק 5 דלתות.

אפ! הונעה באמצעות שתי תצורות של מנוע בנזין תלת צילינדרי בנפח 1.0 ליטר: אטמוספירי שמספק 60 או 75 כ"ס, ומוגדש טורבו שמספק 90 כ"ס. בנוסף הוצעה גרסת מנוע שמוזן בגז טבעי CNG, והיא נקראה eco-Up. בינואר 2018 הושקה Up GTI הספורטיבית עם גרסה מוגדשת טורבו של אותו מנוע שלושה צילינדרי בנפח 1.0 ליטר והיא מספקת 115 כ"ס.

למכונית הנעה קדמית עם מנוע רוחבי שמחובר לתיבת הילוכים ידנית עם 6 יחסי העברה או לתיבת הילוכים רובוטית עם 5 יחסי העברה.

Up הייתה בשעתה המכונית הראשונה מסוגה שהציעה מערכת בלימה אוטונומית שנקראת City Emergency Braking ופעילה במהירות נמוכה מ-30 קמ"ש.

## קישורים חיצוניים

אפ!
קטגוריה:מכוניות מיני
קטגוריה:כלי רכב המיוצרים בברזיל
קטגוריה:כלי רכב המיוצרים בהודו
יחסי אוזבקיסטן–רוסיה

**יחסי אוזבקיסטן–רוסיה** הם היחסים הדו-צדדיים בין **[[אוזבקיסטן|רפובליקת אוזבקיסטן]]** לבין **[[רוסיה|הפדרציה הרוסית]]**. היחסים בין שתי המדינות כוננו ב-1992.

## היסטוריה
אוזבקיסטן הייתה רפובליקה סוציאליסטית סובייטית בין השנים 1924 ועד 1991. לאחר עצמאות אוזבקיסטן, כוננו שתי המדינות יחסים דיפלומטים ב-1992. עד שנת 1993ֿ, השתמשה אוזבקיסטן כהילך חוקי, ברובל.

מבחינתה של רוסיה, היחסים הטובים עם אוזבקיסטן הם המפתח למדיניות הכוח הרוסית הגדולה באזור מרכז אסיה. מאידך, אוזבקיסטן מקיימת יחסים טובים עם כל מעצמות העולם.

ב-1999, במקביל למלחמת קוסובו, הצטרפה אוזבקיסטן לברית GUUAM, שהתאגדה לארגון בינלאומי ב-2001. הברית נקראה GUUAM עד שאוזבקיסטן עזבה אותה ב-2005.

בשנת 2003, השתלטה גזפרום על רשת צינורות גז אוזבקי. באותה שנה, החלה אוזבקיסטן בייצוא גז.

בעקבות הפיכות מאי 2005, אוזבקיסטן דרשה שארצות הברית תעזוב את הבסיס בקארשי ח'אנבד. ב-14 בנובמבר 2005, חתמו הנשיאים אסלאם קרימוב וולדימיר פוטין על הסכם שיתוף פעולה הדדי בין אוזבקיסטן לרוסיה במוסקבה.

בשנת 2012, בחרה אוזבקיסטן לעזוב את ברית CSTO. עם זאת, היא נשארה כחלק מארגון שנגחאי לשיתוף פעולה.

בשנת 2014, מחקה רוסיה את כמעט כל החובות האוזבקים לרוסיה על מנת לשפר את היחסים בין שתי המדינות.

## יחסים דיפלומטים
לאוזבקיסטן שגרירות במוסקבה, ולרוסיה שגרירות בטשקנט.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ריק הופמן

**ריק אדוארד הופמן** (באנגלית: **Rick Edward Hoffman**; נולד ב-12 ביוני 1970) הוא שחקן אמריקאי-יהודי, הידוע בעיקר בזכות גילום תפקידו של לואיס ליט בסדרת הטלוויזיה האמריקאית "Suits".

## ביוגרפיה
הופמן נולד בניו יורק למשפחה יהודית, בנם של גייל וצ'ארלי הופמן ואחיו הבכור של ג'ף.

למד בבית הספר ויטלי בניו יורק, ולאחר מכן למד לתואר ראשון באוניברסיטת אריזונה, כאשר במהלך לימודיו הוא היה חבר באחוות הסטודנטים זטה-בטא-טאו (ZBT).

לאחר סיום לימודיו, הופמן עבר ללוס אנג'לס, קליפורניה, במטרה להתחיל בקריירת משחק.

## קריירה
תפקידו הראשון של הופמן כשחקן היה כמאבטח בסרט תאוריית הקונספירציה משנת 1997. לאחר מכן, הופמן גילם עוד מספר תפקידים קטנים עד שזכה בתפקיד הראשי בסדרת הטלוויזיה The Street משנת 2000, שם גילם את דמותו של פרדי. אף שהסדרה ירדה משידור אחרי שבעה פרקים, הליהוק איפשר להופמן להפסיק את העבודה שלו במלצרות ולחזור לניו יורק.

בהמשך, הופמן גילם שורה של תפקידים שונים בטלוויזיה, ביניהם את טרי לומיס בסדרת הטלוויזיה Philly (בשנים 2001–2002), את ג'רי בסט במופע של ברני מאק (בשנים 2002 - 2005), את פטריק ואן דורן בסדרת הקומדיה  (בשנים 2004 - 2005) ואת צ 'ייס צ'יפמן בסדרת הקומדיה של רשת ABC סמנת'ה מי? (2007–2009).

בין השנים 2011–2019, שיחק הופמן בתפקיד ראשי בסדרת הטלוויזיה Suits, שם גילם את דמותו של לואיס ליט.

הופמן גם הופיע בסרטים ובסדרות הטלוויזיה היום שאחרי מחר, בדיקות דם, הוסטל, הסלולר והנידון למוות. הוא גם הופיע בתפקידי אורח ב-, צ'אק, המתחזה, חוק וסדר: מדור מיוחד, NCIS, חציית הירדן, ללא עקבות, הפרקליטים, , : זירת הפשע, החקירה, כריש, לשקר לי, נזיר והמנטליסט.

## חיים אישיים
הופמן הוא במקור מלונג איילנד, ניו יורק, ארצות הברית. ילדו הראשון, בן, נולד בדצמבר 2014

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:שחקני קולנוע וטלוויזיה יהודים אמריקאים
קטגוריה:בוגרי אוניברסיטת אריזונה
קטגוריה:אמריקאים שנולדו ב-1970
מקרופינה מיקרוסטומה

**מקרופינה מיקרוסטומה** (שם מדעי: *Macropinna microstoma*) הוא מין יחיד בסוג *Macropinna* השייך למשפחת הדגים אופיסטופרוקטיים. דג זה ידוע בזכות מראה ראשו יוצא הדופן. כיפת הראש שקופה ומלאה בנוזל שקוף המאפשר לראות האיברים הפנימיים של הראש.
## מאפיינים
עיניו כמו במינים אחרים במשפחה דמויות חבית ופונות מעלה או קדימה בחיפוש טרף. כאשר הן מופנות מעלה הדג יכול לראות דרך קודקוד ראשו השקוף. לדג פה זעיר ורוב גופו מכוסה קשקשים גדולים. הדגים בדרך כלל צפים במים כמעט ללא תנועה, בעומק של 600–800 מטר. בתנאי תאורה קשים מניחים שהעיניים הייחודיות של הדג עוזרות לו לזהות צלליות של טרף השוחה מעליו. החוקרים ברוס רוביסון וקים Reisenbichler הבחינו שכאשר הדג מזהה טרף קטן כגון דגים קטנים ומדוזות הוא מסובב את עיניו קדימה ומטה את גופו משחיה אופקית לאנכים כדי לתפסם. רובינסון מניח שלעיתים הדג נוהג "לגנוב" אוכל מסיפונופורים.

מ. מיקרוסטומה ידוע למדע מאז 1939, אך רק 2004 הצליחו לצלם פרט חי, לכן איורים ישנים יותר אינם מראים את כיפת הראש השקופה, מאחר שזו נהרסת כאשר הדג נמשה אל פני המים.

## קישורים חיצוניים

קטגוריה:טקסונים שתוארו בידי וילברט מקלאוד צ'פמן
קטגוריה:אופיסטופרוקטיים
קטגוריה:מקריני סנפיר יחידים בסוגם
קטגוריה:בעלי חיים שתוארו ב-1939
ג'ון מקאנרי

**ג'ון מקאנרי** (באנגלית: **John McEnery**; 1 בנובמבר 1943 - 12 באפריל 2019) היה שחקן וסופר אנגלי.

## ביוגרפיה
מקאנרי נולד בברמינגהאם שבווריקשייר. הוא למד משחק בבית הספר של תיאטרון בריסטול אולד ויק. בין השאר שיחק בתפקיד מוסקה במחזה "וולפון" מאת בן ג'ונסון, ובתפקיד גייבסטון במחזה "אדוארד השני" מאת מרלו. בגיל 20 קיבל עבודה בתיאטרון, והופיע במשך שלוש עונות עם להקת התיאטרון אברימן בליברפול. ב-1966 הצטרף ללהקת התיאטרון המלכותי הלאומי.

הופעתו החשובה הראשונה בקולנוע הייתה בסרטו של פרנקו זפירלי משנת 1968 "רומיאו ויוליה" בו גילם את דמותו של מרקוצ'יו, והיה מועמד לפרס באפט"א לשחקן הטוב ביותר בתפקיד משנה. ב-1970 כיכב לצדם של קלוד ז'אד וז'אן-פייר קאסל בסרטו של ז'ראר בראש "The Boat on the Grass". בסרט זה היו אזכורים לתפקידים שגילם על הבמה כמו כשדיקלם מתוך "המלט" או כששר בדואט עם קלוד ז'אד את "אלוהים נצור את המלכה". ב-1971 שיחק בתפקיד הפוליטיקאי הרוסי אלכסנדר קרנסקי בסרט "ניקולס ואלכסנדרה". ב-1972 גילם את ברטלבי בסרט בשם "ברטלבי" לצדו של פול סקופילד. ב-1975 הופיע בסרט "The Land That Time Forgot". ב-1990 שיחק בתפקיד הגנגסטר אדי פלאם בסרט "The Krays".

בשנות השמונים של המאה העשרים שיחק מקאנרי בתפקיד הראשי במחזה "מבקר המדינה" מאת גוגול בתיאטרון קרוסיבל בשפילד בבימויו של השחקן והבמאי הרוסי אולג טבקוב.

ב-1998 כתב מחזה בשם "Merry Christmas, Mr. Burbage" לציון 400 שנה להקמת תיאטרון הגלוב. ב-2011 הופיע מקאנרי בתפקיד ראולי במחזה "The School for Scandal" בבימויה של דבורה וורנר במרכז האמנויות ברביקן. ב-2008 שיחק בתפקיד אורח בפרק הראשון בסדרה "וולנדר".

ב-8 באוגוסט 2017 הואשם מקאנרי בהסתה ובאלימות כשהתפרץ לתוך פאב בפאברשם. משפטו צפוי להתחיל ב-22 בינואר 2018.

### חיים אישיים
כשעבד בתיאטרון אברימן פגש מקאנרי את השחקנית סטפני ביצ'ם  איתה התחתן ב-1973. לבני הזוג נולדו שתי בנות, פיבי וקלואי. השניים התגרשו בשנת 1979.

אחד מאחיו של מקאנרי הוא השחקן פיטר מקאנרי, ואח אחר הוא הצלם דייוויד מקאנרי.

ב-12 באפריל 2019 הלך לעולמו.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה בריטים
קטגוריה:סופרים אנגלים
קטגוריה:בוגרי בית הספר למשחק בריסטול אולד ויק
קטגוריה:אנגלים שנולדו ב-1943
קטגוריה:אנגלים שנפטרו ב-2019
פורד בנטם

**פורד בנטם** (באנגלית: **Ford Bantam**) היא מכונית מתוצרת קונצרן הרכב פורד (שם מלא: **Ford Motor Company**), שיוצרה בגרסאות טנדר ומסחרית בדרום-אפריקה, בין השנים 1983–2002.

## תצורות
* טנדר
* מסחרית

## דורות
* דור ראשון - התבסס על דגמי פורד אסקורט דור שלישי, היה קרוי גם מאזדה רוסטלר (יוצר בין השנים 1983-1990)
* דור שני - התבסס על דגם מאזדה 323, היה קרוי גם מאזדה רוסטלר (יוצר בין השנים 1991-2002)
* דור שלישי - דגם ה"פורד בנטם" השתמש בחזית של  דגם הפורד פיאסטה - דור חמישי, (שם קוד: "code-named BE91") (יוצר בין השנים 2003-2011)

### דרגות גימור דור שלישי
* XL
* XLT
* XLE
#### אבזור
* דגם 1,3i - רדיו/ טייפ כסטנדרט
* דגם 1,3i XL  - רדיו/CD ומזוג אוויר כסטנדרט (אופציונלי: זוג כריות אוויר (נהג+נוסע)
* דגם 1,6i  - רדיו/טייפ כסטנדרט
* דגם XLT -  רדיו/CD ומזוג אוויר  כסטנדרט (אופציונלי: זוג כריות אוויר (נהג+נוסע)
* דגם  XLE  - רדיו/CD, מזוג אוויר וזוג כריות אוויר (נהג+נוסע) כסטנדרט
* דגם 1,8i דיזל - רדיו/ טייפ כסטנדרט
* דגם 1,8i XL דיזל - רדיו/CD ומזוג אוויר כסטנדרט  (אופציונלי: זוג כריות אוויר (נהג+נוסע)

## תמונות

קובץ:Ford Bantam (second generation).jpg | פורד בנטם - טנדר
קובץ:Ford Bantam (rear view).jpg | פורד בנטם - טנדר
קובץ:Ford Bantam Leisure ZA.jpg | פורד בנטם - מסחרית


## ראו גם
* פורד
* טנדר
* מסחרית
## לקריאה נוספת
* פורד בנטם - תמונות דגמי טנדר ומסחרית (olx.co.za/cars-bakkies_c378/q-bantam )
## קישורים חיצוניים

## הערות שוליים

קטגוריה:טנדרים
קטגוריה:מכוניות מסחריות
בנטם
קטגוריה:דגמי מכוניות שהושקו ב-1983
קטגוריה:כלי רכב המיוצרים בדרום אפריקה
יחסי אוזבקיסטן–קזחסטן

**יחסי אוזבקיסטן–קזחסטן** הם היחסים הדו-צדדיים בין **[[אוזבקיסטן|רפובליקת אוזבקיסטן]]** לבין **[[קזחסטן|רפובליקת קזחסטן]]**.

נשיא אוזבקיסטן לשעבר, אסלאם קרימוב, ביקר בקזחסטן מספר פעמים.

## היסטוריה

גם אוזבקיסטן וגם קזחסטן היו חלק מברית המועצות עד פירוק ברית המועצות ב-1991. רק בתחילת המאה ה-21, נקבע 96% מקו הגבול הבינלאומי המשותף בין שתי המדינות. רק בשנת 2001, לאחר הסכמים הדדיים בין אוזבקיסטן לקזחסטן נקבע קו הגבול בין שתי המדינות בשלושה אזורים שנויים במחלוקת. בספטמבר 2002, קזחסטן ואוזבקיסטן פתרו לחלוטין את מסלול הגבול המשותף שלהן, שאורכו 2,440 ק"מ.

### מכשול גבול קזחסטן-אוזבקיסטן
ב-19 באוקטובר 2006, קזחסטן בנתה 45 ק"מ של מכשול לאורך חלק מגבולה עם אוזבקיסטן. מכשול אוזבקיסטן-קזחסטן משתרע על פני המחוזות המנהליים של סריגאש ומקרטל בדרום קזחסטן, והוא מורכב מגדר תיל בגובה 2.5 מטרים הכוללת זרקורים.

## יחסים דיפלומטים
אוזבקיסטן מחזיקה בשגרירות באלמטי. מאידך, קזחסטן מחזיקה בשגרירות בטשקנט.

## יחסים כלכליים
המדינות מקיימות שיתוף פעולה כלכלי נרחב:
* בשנת 2015, שווי הסחורה שיוצאה מקזחסטן לאוזבקיסטן הגיעה לסך 940 מיליון דולר אמריקאי והיא כללה בעיקר חיטה, קמח חיטה, ברזל ועוד. באותה שנה, שווי הסחורה שיוצאה מאוזבקיסטן לקזחסטן הגיעה לסך 725 מיליון דולר אמריקאי והיא כללה בעיקר גזי נפט, ענבים, עגבניות ועוד.

## קישורים חיצוניים
ממוזער|250px|מפה של קזחסטן עם אוזבקיסטן מדרום
## הערות שוליים

קטגוריה:ערכים ללא קטגוריות פיזיות - יחסי חוץ
דני גולדשטיין (מנכ"ל)

**דני (דניאל) גולדשטיין** הוא מנכ"ל ישראלי, המשמש החל מחודש מרץ 2015 כמנכ"ל דואר ישראל.

## ביוגרפיה
גולדשטיין גדל בשכונת יד אליהו בתל אביב. הוא בן יחיד להורים ניצולי השואה, אינקה (אילנה) וד"ר שמחה גולדשטיין, פרקליט מחוז תל אביב לשעבר. הוא מהנדס תעשייה וניהול במקצועו. למד באוניברסיטת בן-גוריון.

גולדשטיין עבד במשך 17 שנים בתעשייה הצבאית, שם ניהל שבעה מפעלי תחמושת ובהמשך שימש כסמנכ"ל בחברה. לאחר מכן שימש כמנהל מחוז דן פ"ת בשירותי בריאות כללית וכמנכ"ל חברת הייעוץ אשד מהנדסים.

בין השנים 2000–2010 שימש כמנכ"ל חברת תדיראן מוצרי צריכה וכחבר מועצת המנהלים בחברה. בין השנים 2010–2015 שימש כמנכ"ל מכון התקנים.

גולדשטיין מונה למנכ"ל דואר ישראל במרץ 2015. במסגרת תפקידו כמנכ"ל דואר ישראל הוביל גולדשטיין רפורמה שבמסגרתה ננקטו צעדים שמטרתם לייעל את השירות שמספק דואר ישראל. במהלך כהונתו הוביל גולדשטיין תהליכי ייעול, ובהם מעבר הקריה הדוארית למודיעין והקמת מרכז סחר מקוון. גולדשטיין שינה את המבנה הארגוני של החברה והוביל מהפך בתפיסת החברה בנושא שירות הלקוחות ויעילות השירות. כמו כן הוביל להקמת שירות "תור בקליק".

בפברואר 2022 הודיע גולדשטיין כי יפרוש מהתפקיד בחודשים שלאחר מכן, לאחר שישלים קדנציה של שבע שנים בתפקיד המנכ"ל.

גולדשטיין נשוי לאסתי ואב לשתי בנות. הוא מתגורר בכפר סבא.

## קישורים חיצוניים
* 

## הערות שוליים

קטגוריה:מנכ"לים ישראלים
קטגוריה:דואר ישראל
קטגוריה:סגל שירותי בריאות כללית
קטגוריה:סגל התעשייה הצבאית
קטגוריה:מנכ"לי מכון התקנים הישראלי
קטגוריה:מהנדסי תעשייה וניהול ישראלים